Polițiștii Secției nr.4 de Poliție Ploiești au efectuat astăzi mai multe percheziții la un bărbat bănuit de săvârșirea infracțiunilor de amenințare, violare de domiciliu și distrugere. VIDEO la sfârșitul articolului.
Perchezițiile au loc în comuna Valea Călugărească.
Suspectul, un bărbat de 33 ani, va fi audiat de polițiști.
Surse apropiate anchetei au transmis că victima este concubina acestuia, care locuiește în Ploiești.
Bărbatul ar fi intrat peste victimă în locuință, a amenințat-o cu bătaia și i-a distrus un geam.
”Suportul de specialitate a fost asigurat de Direcția Operațiuni Speciale din cadrul Poliției Române. Activitatea beneficiază de sprijinul luptătorilor din cadrul Serviciului pentru Acțiuni Speciale Prahova” au transmis reprezentanții IPJ Prahova.
Citește și Furturi de catalizatoare auto și baterii în Ploiești. Percheziții în Boldești Scăeni și Ploieștiori
VIDEO Imagini de la percheziții